มีอะไรกับแฟนแล้วหลั่งใน หลังจากนั้น 1ชั่วโมงได้กินยาคุมฉุกเฉินไป มีโอกาสท้องมั้ยค่ะ
สวัสดีค่ะ ยาคุมกำเนิดฉุกเฉินเป็นการคุมกำเนิดหลังมีเพศสัมพันธ์ เป็นวิธีที่ไม่แนะนำให้ทำในกรณีการมีเพศสัมพันธ์ปกติ เนื่องจากมีผลข้างเคียงมาก เช่นเลือดออกกะปริดกะปรอยจากช่องคลอด ประจำเดือนมาคลาดเคลื่อน คลื่นไส้ คัดตึงเต้านม อีกทั้งมีประสิทธิภาพด้อยกว่าวิธีการคุมกำเนิดแบบอื่นๆที่แนะนำเช่น การใส่ถุงยางอนามัย การรับประทานยาคุมแบบแผง การฉีดยาคุม การฝังยาคุม โดยประสิทธิภาพจะอยู่ที่ประมาณ 85-95% และควรกินภายใน 72 ชั่วโมงแรกหลังมีเพศสัมพันธ์ โดยกิน 1 หรือ 2 เม็ดขึ้นกับชนิดของฮอร์โมนแนะนำสังเกตรอบเดือนครั้งถัดไปว่ามาตามปกติหรือไม่ ถ้ามาช้ากว่า 35 วัน หรือมีอาการอื่นๆเช่นเลือดออกผิดปกติทางช่องคลอดมาก ควรไปพบแพทย์แนะนำการมีเพศสัมพันธ์ที่ป้องกันด้วยวิธีอื่นดังที่กล่าวไปอ่านเพิ่มเติมได้ที่นี่